open-index/open-wikipedia-markdown huggingface dataset:
Opatrenie (ministerstvo)

**Opatrenie** je jeden zo  všeobecne záväzných právnych predpisov,  ktoré vydávajú ministerstvá  a ostatné ústredné orgány štátnej správy. Jeho základná úprava je uvedená v článku 123 Ústavy Slovenskej republiky.

## Všeobecná charakteristika
Tvorbu všeobecne záväzných právnych predpisov (ďalej len „právny predpis“) a teda aj opatrenia, záväzne určujú legislatívne pravidlá vlády  pri príprave, predkladaní a prerokúvaní až po ich vyhlásenie Pri príprave a predkladaní legislatívneho zámeru sa postupuje podľa
smerníc na prípravu a predkladanie materiálov na rokovanie vlády. 

## Návrh na predloženie opatrenia
Člení sa na všeobecnú a osobitnú časť. Spracovaný návrh opatrenia predkladateľ zverejní   a  zašle  ministerstvám a  iným ústredným orgánom štátnej správy v pôsobnosti,  ktorých sa právna úprava realizuje. Návrh opatrenia obsahuje názov, dátum schválenia  a stručné vymedzenie jeho hlavného obsahu. 

„OPATRENIE

Ministerstva financií Slovenskej republiky
z ............. 1999

o ... (ktorým sa mení a dopĺňa ...)“.

## Účinnosť  opatrenia
Vyjadruje sa vetou: „Toto opatrenie nadobúda účinnosť ...“ a pripája sa dátum s vyjadrením
príslušného mesiaca, napríklad „1. januára 1997“, ak nemá výnimočne nadobudnúť účinnosť dňom vyhlásenia. Jednotnú legislatívnu techniku tvorby právnych predpisov obsahujú legislatívno-technické pokyny.  

## Vyhlasovanie opatrení
Opatrenia sa vyhlasujú uverejnením oznámenia o ich vydaní v zbierke zákonov, ak osobitný zákon neustanoví, že sa vyhlasujú uverejnením ich úplného znenia. 
.

## Referencie


## Zdroje
* Kráľ, Ján  a Holák, Andrej. 1999. *Teória a prax legislatívnej činnosti *  Bratislava : PF UK , 1999. 104 s. {Cit. 2009-11-27}. 
* Ministerstvo obrany SR. 2005. *Legislatívne pravidlá vlády Slovenskej republiky *  Bratislava : Sekcia legislatívy a práva , 2005. s.44 schválené uznesením vlády SR č.241 z 8.4.1997 v znení neskorších predpisov{Cit. 2009-11-27}.

Kategória:Verejná správa
Kategória:Právne predpisy
Kategória:Politológia
Kategória:Sociológia
Posunkovaná slovenčina

**Posunkovaná slovenčina** nie je prirodzený jazyk slovenskej komunity nepočujúcich, ale umelý jazyk vytvorený osobami, ktoré nie sú používateľmi slovenského posunkového jazyka, aby sa s nepočujúcimi príslušníkmi komunity nepočujúcich mohli dohovoriť. Na rozdiel od slovenského posunkového jazyka je závislá na hovorenom jazyku, v tomto prípade na slovenčine, keď sa ku každému slovenskému slovu priraďuje posunok. Zjednodušene môžeme povedať, že posunkovaná slovenčina prijíma gramatiku slovenčiny, ktorá je súčasne hlasne alebo bezhlasne artikulovaná, a len si požičiava posunky zo slovníka slovenského posunkového jazyka. To znamená, že posunkovaná slovenčina sa snaží zviditeľniť slovník a gramatiku slovenského jazyka. Posunkovaná slovenčina nemá svoju vlastnú gramatiku.

## Pozri aj
* Posunková reč
* Posunok (posunková reč)
* Slovenský posunkový jazyk

Kategória:Posunková reč
Kategória:Slovenčina
1. slovenská národná hokejová liga 1964/1965

**1. slovenská národná hokejová liga 1964/1965** bola druhou sezónou samostatnej nižšej slovenskej hokejovej súťaže. Hrala sa ešte ako D-skupina celoštátnej druhej ligy. Víťazom sa stala Žilina, ktorá skončili na konečnom 1. mieste v základnej časti. Do najvyššej súťaže však z kvalifikácie nepostúpila. Vypadlo družstvo Štart Nitra, ktoré v nasledujúcej sezóne nahradilo družstvo Jednota Trenčín

## Konečné poradie

## O postup do celoštátnej ligy

Kvalifikáciu po rozhodnutí o postupujúcich nedohrali.

## Káder Jednoty Žilina
* **Brankári:** Hajduk, Kuriš 
* **Hráči v poli:** Cypris, Pongrác, Suchý, Šmárik, Hodoň, Rárko, Hlinčík, Rehák, Krajč, Derkič, Schulz, Gamboš, Czermák, Hančin, Raplík 
* **Tréner:** D.Pečalka

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1964
Kategória:Ľadový hokej v 1965
1. slovenská národná hokejová liga 1965/1966

**1. slovenská národná hokejová liga 1965/1966** bola treťou sezónou samostatnej nižšej slovenskej hokejovej súťaže. Hrala sa ešte ako D-skupina celoštátnej druhej ligy. Víťazom sa stal Trenčín, ktorý skončil na konečnom 1. mieste v základnej časti, v kvalifikácii si ale postup do najvyššej súťaže navybojoval. Vypadlo družstvo Jednota Trenčín, ktoré v nasledujúcej sezóne nahradila AC Nitra.

## Konečné poradie

## O postup do celoštátnej ligy

## Káder Dukly Trenčín
* **Brankári:** Hořínek, Chmelík, Šeroník, B.Pavlík
* **Hráči v poli:** Helmich, Ilavský, Kiš, Machač, Panák, Pokorný, Verner, Bagin, Brtáň, Galla, Horčička, Jeřábek, Kartuš, Korž, Kozák, Pivka, Rehák, Srovnal, Šimonov, Vašek, Vlašánek, Zupka
* **Tréneri:** L.Čiháček, Z.Chaloupka

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1965
Kategória:Ľadový hokej v 1966
Korčák

**Korčák** je priezvisko, pozri Korčák (priezvisko), napr.:
 
* Igor Korčák (* 1927), český sochár a keramik
* Jakub Korčák (* 1961), český divadelný režisér
* Jaromír Korčák (1895 – 1989], český geograf, demograf a štatistik, brat Rostislava
* Josef Korčák (1921 – 2008), český komunistický politik
* Miroslav Korčák (* 1956), slovenský keramik
* Ondřej Korčák (* 1983), český motocyklový pretekár
* Rostislav Korčák (1894 – 1984], český novinár a publicista, brat Jaromíra
* Vladimír Korčák (1949 – 2012), český básnik a prekladateľ, vnuk Rostislava 

## Pozri aj
* Korčak
* Korczak
* Korçak
Akvadukt v Segovii

thumb|Akvadukt v Segovii

**Akvadukt v Segovii** je jeden z najlepšie dochovaných antických rímskych akvaduktov na Pyrenejskom polostrove. Patrí k dominantám španielskeho mesta Segovia, je i na jeho erbovnom znaku.

Pre svoju mimoriadnu historickú hodnotu bol v roku 1985 akvadukt spoločne s historickou časťou Segovie zapísaný na zoznam svetového dedičstva UNESCO.


Acueducto de Segovia 01.jpg
Segovia Acueducto 08 JMM.JPG
Acueducto de Segovia (detalle de zonas restauradas).jpg
A Black and White Photo of the Aqueduct of Segovia in Spain.jpeg
Acueducto Segovia noche.JPG
Acueducto de Segovia Espana.jpg
Vista-aerea-del-acueducto-de-Segovia.jpg


## Iné projekty

## Zdroj

Kategória:Akvadukty
Kategória:Lokality Svetového dedičstva v Španielsku
Oranžéria

[náhľad|Oranžéria vo [Versailles]]
**Oranžéria** je druh skleníka alebo stavby, ktorý je určený najmä na pestovanie citrusov a iných subtropických rastlín. Vedľajším využitím je používanie na rozmnožovanie ďalších rastlín.

Oranžérie vznikali v krajinách mierneho pásma v stredoveku, časom boli nahradené skleníkmi, ktoré majú oveľa komplexnejšiu funkciu zhromažďujúc oveľa širšie spektrum rastlín. Najskôr vznikali na dvoroch šľachticov, postupne sa potom šírili aj na pozemky rôznych inštitúcii ako sú botanické spoločnosti, školy či ústavy.

## Iné projekty

## Zdroj

Kategória:Záhradníctvo
Kategória:Skleníky
Slovenská liga

**Slovenská liga** bola pravidelná súťaž v ľadovom hokeji hraná na Slovensku v rokoch 1938 až 1944.

## Sezóna 1938/39
Majstrovstvá Slovenska boli zohraté v Banskej Bystrici za účasti 8 mužstiev. Majstrom sa stalo mužstvo VŠ Bratislava. Finálový zápas: VŠ BratislavaŠK Banská Bystrica 1:0.

## Sezóna 1939/40
Víťazi štyroch župných skupín postúpili do finálovej súťaže, ktorá sa hrala v Prešove. Namiesto víťaza župy ŠK Žilina hral na majstrovstvách tím Dolnokubínský ŠK, ďalšími účastníkmi boli VŠ Bratislava, Slávia Prešov a ŠK Banská Bystrica. Zvíťazilo mužstvo *VŠ Bratislava*. 

Zostava majstra: Dibarbora, Senese, Osvaldík, Chmel, Štolc, Javůrek, Suchý, Brežný, Dohányi.

## Sezóna 1940/41
Víťazi štyroch župných skupín postúpili do finálového turnaja, ktorý sa hral v Bratislave. Majstrovstvá Slovenska sa zúčastnili ŠK Bratislava, ŠK Žilina, ŠK Banská Bystrica a Slávia Prešov. Zvíťazilo mužstvo *ŠK Bratislava*.

## Sezóna 1941/42
Hrané prvýkrát ako Slovenská liga. 10 účastníkov spolu hralo každý s každým dva vzájomné zápasy, účastníci na prvom a druhom mieste v skupinách postúpili do finálovej súťaže, kde hral každý s každým jedenkrát. Zvíťazilo mužstvo *ŠK Bratislava*.

## Sezóna 1942/43
10 účastníkov spolu hralo každý s každým dva vzájomné zápasy, účastníci na prvom a druhom mieste v skupinách postúpili do finále, kde hral každý s každým jedenkrát. Zvíťazilo mužstvo *OAP Bratislava* (armádny klub).

## Sezóna 1943/44
10 účastníkov spolu hralo každý s každým dva vzájomné zápasy, účastníci na prvom a druhom mieste v skupinách postúpili do finále, kde hral každý s každým jedenkrát. Zvíťazilo mužstvo *OAP Bratislava*, hoci prehralo s HC Tatry 1 : 3.

## Zdroj

Kategória:Slovenské súťaže v ľadovom hokeji
Chloe

**Chloe** alebo **Chloé** je ženské krstné meno. Meno pochádza z gréčtiny, jeho význam je *mladý výhonok, púčik*. Ide o vedľajšie meno gréckej bohyne zeme Demeter. Meno sa vyskytuje aj v Biblii v Prvom liste Korinťanom (1, 11); Chloe bola významnou  spolupracovníčkou svätého apoštola Pavla v Korintskej cirkvi. Pravdepodobne ona dala svätému Pavlovi podnet na napísanie Prvého listu Korinťanom. Sviatok svätej Chloe sa v Korinte slávi v nedeľu po 13. februári spolu so svätými Títom, Justom a Krispom.

Číta sa [:Chloe:] (podľa gréckej výslovnosti) alebo [:Kloe:] (podľa anglickej výslovnosti).

## Meniny
* České: *9. júla*
* Grécke (Korint): *nedeľa po 13. februári* alebo *17. februára* 

## Známi nositelia
* Chloe (svätá)
* Chloe (americká speváčka)
* Chloe (austrálska speváčka)
* Chloe (pornoherečka)
* Chloë Agnew, írska speváčka a najmladšia členka Celtic Woman
* Chloe Alper, anglická speváčka a basistka z kapely Pure Reason Revolution
* Chloë Annett, britská herečka
* Chloe Dao, víťazka druhej série z reality show *Project Runway*
* Chloe Jones, americká modelka a pornoherečka
* Khloé Kardashian, *Kourtney and Khloé Take Miami*, *Keeping Up with the Kardashians*
* Chloé Katz, americká krasokorčuliarka
* Chloe Marshall, britská plnoštíhla modelka
* Chloë Moretz, americká detská herečka
* Chloe Rogers, anglická pozemná hokejistka
* Chloë Sevigny, americká herečka
* Chloe Sutton, americká plavkyňa
* Chloe Webb, americká speváčka
* Chloe Wofford, (rodné meno Toni Morrison), americká spisovateľka, editorka a profesorka
* Chloe Wise, kanadská celebrita

## Referencie

## Externé odkazy
* 
* Ορθόδοξος Συναξαριστής :: Άγιοι Τιτίος, Ιούστος, Χλόη και Κρίσπος

Kategória:Ženské mená
Kategória:Biblické postavy
Kategória:Ženské mená gréckeho pôvodu
Bukové vrchy

**Bukové vrchy** alebo staršie alternatívne *Bukové hory* môžu byť:

* pohorie v severnom Maďarsku, pozri Bukové vrchy (Bükk)
* pohorie v západnom Rumunsku, synonymum: Meseš, pozri Bukové vrchy (Munţii Meseşului)

**Bukové hory** je prírodná rezervácia v Česku, pozri Prírodná rezervácia Bukové hory

## Pozri aj
*Bukovské vrchy
Bioware

**BioWare Corp.** je kanadská spoločnosť, sídliaca v Edmontone, Alberte. Zaoberá sa najmä vývojom počítačových a konzolových hier. Bola založená vo februári 1995 tromi kanadskými doktormi, Rayom Muzykom, Gregom Zeschukom, a Augustinom Yipom. Známou sa stala hlavne vďaka svojim úspešným počítačovým RPG hrám, ako napríklad *Baldur’s Gate* a *Neverwinter Nights*, ktoré získali niekoľko ocenení. Vytvorili taktiež niekoľko úspešných konzolových hier: *Star Wars: Knights of the Old Republic*, *Jade Empire*,  *Mass Effect*, *Sonic Chronicles: The Dark Brotherhood*, a *Dragon Age: Origins*. Prvé tri hry boli neskôr adaptované aj na PC, zatiaľ čo Dragon Age bol vyvíjaný pre PC a konzoly súčasne.

Muzyka and Zeschuk sú momentálne vo vedení BioWare, zatiaľ čo Augustine Yip sa v roku 1997 vrátil k medicíne.

## Dejiny Spoločnosti
BioWare bol založený vo februári 1995 Rayom Muzykom, Gregom Zeschukom a Augustinom Yipom, ktorý spolu vyštudovali medicínu na Albertskej Univerzite (University of Alberta). Ich prvá hra bola vydaná už nasledujúci rok. Počas svojich desiatich rokov ako nezávislá spoločnosť, BioWare vyvinul Shattered Steel, sériu Baldur’s Gate, MDK2, Neverwinter Nights, Star Wars: Knights of the Old Republic a Jade Empire. Mal vydavateľské vzťahy so spoločnosťami ako Interplay (cez Black Isle Studios), Infogrames/Atari, LucasArts a Microsoft. 

V novembri 2005 BioWare spojil svoje sily so spoločnosťou Pandemic Studios, avšak už v októbri 2007 bolo toto spojenectvo odkúpené firmou Electronic Arts. BioWare sa tak stal časťou EA, no zanechal si vlastnícke práva na svoje produkty.

BioWare momentálne pracuje na minimálne troch projektoch: MMORPG *[[Star Wars: The Old Republic]]*, Mass Effect 3 a ďalší projekt o ktorom zatiaľ neboli zverejnené žiadne detaily. 

Rast spoločnosti vyústil do vzniku dvoch nových štúdií. Prvé, nachádzajúce sa v Austine, Texase a vedené veteránmi v tomto odvetví Gordonom Waltonom a Richardom Vogelom, bolo vytvorené pre prácu na spomínanom MMORPG projekte. V marci 2009 bolo otvorené ďalšie štúdio v Montreali, Quebecu, ktoré ma pomáhať s prebiehajúcimi projektami.

## Referencie

Kategória:Vývojárske a vydavateľské spoločnosti počítačových hier a videohier
Kategória:Podniky v Kanade
Kategória:Softvérové podniky
Segovia

**Segovia** je mesto v strednom Španielsku severne od Madridu, stredisko provincie Segovia v autonómnom spoločenstve Kastília a León. 

V meste sa nachádza niekoľko významných historických pamiatok, ako napríklad katedrála, staré mesto a akvadukt.

Staré mesto a akvadukt boli v roku 1985 zapísané na zoznam svetového dedičstva UNESCO.

## Partnerské mestá
*  Barquisimeto, Venezuela
*  Bristol, Spojené kráľovstvo
*  Edinburgh, Spojené kráľovstvo, 1985
*  Marysville, Ohio, Spojené štáty, 2001
*  Medina del Campo, Španielsko
*  Navalcarnero, Španielsko
*   Tours, Francúzsko
*  Tucson, Arizona, Spojené štáty

## Iné projekty

## Zdroj

Kategória:Mestá v Španielsku
Kategória:Lokality Svetového dedičstva v Španielsku
Kyselina bromovodíková

**Kyselina bromovodíková** je roztok plynného bromovodíka. Označuje sa chemickým vzorcom HBr.

Kyselina bromovodíková je silná bezkyslíkatá kyselina, jedna z najsilnejších zatiaľ objavených minerálnych kyselín. Teplota topenia a varu závisí od koncentrácie. Najvyššia dostupná koncentrácia kyseliny bromovodíkovej je 47,63 hmotnostných % t.j. 8,89 M.

## Využitie
Jej neutralizáciou sa dajú pripraviť soli tejto kyseliny, bromidy. Takto sa pripravujú najmä bromidy zinku, vápniku a sodíku.

V organickej chémii sa využíva na bromácie uhľovodíkov a ich derivátov, čím vznikajú organobromidy. Okrem toho je táto kyselina taktiež schopná rozštiepiť určité étery, pomocou odštiepenia jednej z alkylových či arylových skupín a nahradenie ich buď atómom brómu alebo vodíku (závisí od mechanizmu podľa, ktorého táto reakcia prebieha)

## Výroba
### Reakciou brómu a vodíka
Vyrába sa priamou syntézou brómu a vodíka za použitia katalyzátora.

H2 + Br2 → 2 HBr
### Reakciou brómu, oxidu siričitého a vody
Ďalším spôsobom prípravy je reakcia brómu, vody a oxidu siričitého, reakcia prebieha podľa nasledovnej rovnice:

Br2 + SO2 + 2 H2O → H2SO4 + 2 HBr

### Reakciou kyseliny sírovej a bromidu
Alternatívne sa dá pripraviť prikvapkávaním zriedenej kyseliny sírovej do anorganického bromidu (napr.: bromid draselný). Vtedy prebieha nasledovná reakcia:

H2SO4 + KBr → KHSO4 + HBr

Pri tejto reakcii sa nesmie použiť koncentrovaná kyselina sírová, pretože tá by mohla zredukovať na bróm. Teplota reakčnej zmesi nesmie presiahnuť 75&nbsp;°C, pretože tým môže taktiež vzniknúť bróm, preto sa musí reakčná zmes chladiť (napr. pomocou ľadového kúpeľa). Hydrogensíran vzniknutý pri reakcii, sa dá odfiltrovať a kyselina zakoncentrovať oddestilovaním vody, až kým nie je koncentrácia HBr 47,63 %.

### Reakciou tetralínu s brómom
Kyselinu bromovodíkovú taktiež možno pripraviť reakciou tetrahydronaftalénu (tetralínu) s brómom. Tetralín sa pred reakciou chladí ľadovým kúpeľom, pričom sa k nemu následne bróm pomaly prikvapkáva. Reakcia prebieha podľa nasledovnej rovnice:

4 Br2 + C10H12 → C4H8Br4 + 4 HBr

Pri tejto reakcii ide vlastne o bromáciu tetralínu, kedy sa polovica atómov brómu naviaže na tetralín, čím nahradia 4 atómy vodíku, ktoré sa následne zlúčia s druhou polovicou brómových atómov, čím vznikne kyselina bromovodíková.

## Referencie


Kategória:Zlúčeniny brómu
Bromovodíková
Bromovodíková
Kyselina jodovodíková

**Kyselina jodovodíková** je vodný roztok jodovodíka. Označuje sa chemickým vzorcom HI. Je to bezfarebná silná bezkyslíkatá kyselina, ktorá je vo vodných roztokoch prakticky ionizuje. Ide o jednu z najsilnejších kyselín, má veľmi silné korozívne vlastnosti. 

Koncentrované roztoky mávajú zvyčajne 48 až 57 % HI. 

## Reakcie
Kyselina jodovodíková reaguje s vzdušným kyslíkom za vzniku jódu:

: 4 HI + O2 → 2  + 2 I2

Ako ostatné halogenovodíky, jodovodík sa aduje na alkény za vzniku alkyljodidov. Dá sa použiť ako redukčné činidlo, napríklad pri redukcii aromatických nitrozlúčenín na anilíny.

### Cativa proces

Cativa proces predstavuje hlavné priemyselné použitie kyseliny jodovodíkovej, ktorá v ňom funguje ako kokatalyzátor pri tvorbe kyseliny octovej prostredníctvom karbonylácie metanolu.

### Nelegálne použitie
Kyselina jodovodíková je v USA zaradená na zoznam látok, ktoré sa používajú ako nelegálne drogy alebo pri výrobe nelegálnych drog, pretože sa používa ako redukčné činidlo pri výrobe metamfetamínu z efedrínu alebo pseudoefedrínu (ktoré sa dajú izolovať zo sprejov na uvoľnenie dýchacích ciest).

## Referencie

## Zdroj

Jodovodíková
Kategória:Zlúčeniny jódu

Kategória:Redukčné činidlá
Kategória:Bezkyslíkaté kyseliny
Medzinárodný deň nepočujúcich

**Medzinárodný deň nepočujúcich** je akcia, ktorá sa koná od roku 1958 v každom štáte vo svete i v Česko-Slovensku. To vyplýva z Valného zhromaždenia Svetovej federácie nepočujúcich 2. septembra 1957 v Ríme, ktoré uznieslo **každú štvrtú septembrovú nedeľu** usporiadať v jednotlivých krajinách **Medzinárodný deň nepočujúcich**. Existuje aj **Medzinárodný týždeň nepočujúcich**, ktorý sa koná **každý štvrtý septembrový týždeň**, ak v tomto týždni je štvrtá septembrová nedeľa. Avšak na Slovensku sa tradične koná v 2. alebo v 3. týždni v septembri.

**Zámerom Medzinárodného dňa nepočujúcich** je oboznámiť politikov, verejnú správu a širokú verejnosť s úspechmi nepočujúcich a o účasti komunity nepočujúcich. Tieto dni sú tiež ukážkou solidarity medzi nepočujúcimi a ich prívržencami a sú využívané ako čas na povzbudenie väčšieho úsilia presadzovať práva nepočujúcich. 

Od roku 1978 v čase dohody medzi Čechmi a Slovákmi sa uskutočňovala akcia Medzinárodného dňa nepočujúcich Česi zvlášť a Slováci zvlášť.

## História usporiadania Medzinárodného dňa nepočujúcich na Slovensku
* 1978 – Košice
* 1979 – Bratislava
* 1980 – Košice 
* 1981 – Bratislava
* 1982 – Prešov
* 1983 – Lučenec
* 1984 – Trenčín
* 1985 – Zvolen
* 1986 – Bratislava
* 1987 – Nové Zámky
* 1988 – Žilina
* 1989 – Spišská Nová Ves
* 1990 – Trnava
* 1991 – Lučenec
* 1992 – Topoľčany
* 1993 – Košice
* 1994 – Trenčín
* 1995 – Hlohovec
* 1996 – Martin
* 1997 – Bratislava
* 1998 – Púchov
* 1999 – Nové Zámky
* 2000 – Košice
* 2001 – Senica
* 2002 – Prešov
* 2003 – Nitra
* 2004 – Poprad
* 2005 – Bratislava
* 2006 – Žilina
* 2007 – Zvolen
* 2008 – Nové Zámky
* 2009 – Lučenec - web: Medzinárodný deň nepočujúcich v Lučenci 
* 2010 – Bratislava
* 2011 – Nové Zámky

Kategória:Medzinárodné sviatky
Majstrovstvá Európy vo futbale 1976

**Majstrovstvá Európy vo futbale 1976** boli 8. Majstrovstvá Európy vo futbale. Konali sa v Juhoslávii od 16. júna do 20. júna 1976. Z kvalifikácie postupovali štyri tímy. Turnaj vyhrala reprezentácia Česko-Slovenska keď vyhrala vo finále po penaltách nad reprezentáciou Západného Nemecka. Najlepším strelcom sa stal Nemec Dieter Müller so 4 gólmi.

## Štadióny




## Kvalifikácia

thumb|Účastníci turnaja.
Kvalifikácia sa uskutočnila v dvoch fázach. Prvá fáza (skupinová), sa hrala v rokoch 1974 a 1975 v ôsmich štvorčlenných skupinách z ktorých postupoval len prvý. Druhá fáza (štvrťfinálová), sa hrala v máji 1976 a víťaz dvojzápasu postúpil do záverečného turnaja.

Kvalifikované tímy:
*  Česko-Slovensko
* 
*  Juhoslávia
* 

## Pavúk turnaja

## Semifinále

----

## Zápas o tretie miesto

## Finále

## Strelci
**4 góly**
*  Dieter Müller

**2 góly**
*  Ruud Geels
*  Dragan Džajić

**1 gól**
*  Anton Ondruš
*  Zdeněk Nehoda
*  František Veselý
*  Ján Švehlík
*  Karol Dobiaš
*  Willy van de Kerkhof
*  Danilo Popivoda
*  Josip Katalinski
*  Heinz Flohe
*  Bernd Hölzenbein


1976
Futbal
Microsoft Visual Studio Debugger

**Microsoft Visual Studio Debugger** je debugger, ktorý sa dodáva so všetkými verziami Microsoft Visual Studio. Tento debugger bol inšpirovaný CodeView debuggerom, nezávislým, textovo-orientovaným debuggerom vydávaným s Microsoft Visual C++ verziou 1.5 a skoršou.

Pokročilejšie možnosti novšej verzie zahŕňajú:
*Plná symbolová a zdrojová integrácia.
*Pripájanie k a odpájanie od procesov.
*Integrované ladenie programov platformy .NET zároveň s natívnymi Windows programami (napríklad volania z C# do C++).
*Ladenie procesov na vzdialenom počítači.
*Plná podpora C++, vrátane formulárov (templates) a štandardných knižníc.
*Ladenie ASP.NET webových služieb.
*Štandardné aj pokročilé možnosti prerušovania programu (breakpoint), vrátane podmienečného, adresového a dátového.
*Možnosť sledovať stav programu, dát, vlákien a modulov vrátanie viacerých sledovacích okien. Je možné nastaveniť spôsob zobrazovania knižníc aj dát (napríklad zobrazenie obsahu zásobníkovej triedy namiesto len štruktúry). 
*Scriptovateľnosť, teda schopnosť ovládania pomocou makier alebo skriptov. Môže byť použitý ľubovoľný programovací jazyk, ktorý vie používať rozhranie modelu COM. 
*Podpora upravovania a pokračovania, dovoľujúca zmeniť zdrojový kód bez potreby reštartovania programu (len pre 32 bitové aplikácie).
*Podpora lokálneho a vzdialeného ladenia uložených SQL procedúr na kompatibilných verziách Microsoft SQL Server.

Hlavným nedostatkom Visual Studio Debuggera je absencia možnosti sledovať vykonávanie až do kódu jadra OS. Toto je však možné s pomocou prídavku VisualDDK. Avšak sledovanie kódu jadra Windows je väčšinou realizované s pomocou WinDbg, KD alebo SoftICE.

Kategória:Softvér firmy Microsoft
Kategória:Debuggery
Termínovaný vklad

**Termínovaný vklad** je bankový produkt, určený na zhodnotenie voľných finančných prostriedkov. Ide o produkt, ktorý je vhodný pre ľudí, ktorí si plánujú vložiť určitú sumu peňazí na vopred stanovenú dobu (viazanosti). Termínovaný vklad môže byť buď jednorazový alebo automaticky obnovovaný. Jednorazový termínovaný vklad zaniká v termíne svojej viazanosti. Vkladateľ sa pri založení termínovaného vkladu rozhodne, či po skončení splatnosti sa vklad automaticky obnoví na rovnaké obdobie, alebo sa ukončí a prostriedky aj s úrokmi sa prevedú na bežný účet. 

Úroky sa pri termínovaných vkladoch buď pripisujú k vkladu pravidelne v určitých intervaloch, alebo ich banka môže prevádzať na bežný účet. Pokiaľ sú pripisované k vkladu, tie sa ďalej úročia čím vkladateľ získava aj úroky z úrokov.

Z pohľadu lehoty viazanosti (fixácie úrokovej sadzby) možno termínované vklady rozdeliť na krátkodobé s lehotou viazanosti od niekoľkých dní do 1 roka a strednodobé s lehotou viazanosti vyššou ako 1 rok. Dlhodobé termínované vklady s lehotou viazanosti dlhšou ako 5 rokov sú zriedkavé. 

Úročenie termínovaných vkladov závisí od lehoty viazanosti vkladu a výšky vloženej sumy. Čím je dlhšia viazanosť a čím vyššia je vložená suma, tým je úročenie vkladu vyššie. Lehoty viazanosti si klient zvolí pri zriaďovaní vkladu. Najčastejšie banky ponúkajú termínované vklady na 1,3,6,9 mesiacov a potom 1 až 5 rokov.

Predčasné výbery z termínovaného vkladu pred uplynutím lehoty viazanosti sú zväčša spoplatňované. Tieto poplatky sú vo forme časti zarobených úrokov, prípadne niektoré banky strhnú aj celý úrok. V súčasnosti sú termínované vklady v ponuke všetkých obchodných bánk na Slovensku.

Termínované vklady sú chránené Fondom ochrany vkladov.

Termínovaný vklad predstavuje pre banku pomerne stabilný finančný zdroj, ktorý môže využívať pre svoje aktívne operácie (poskytovanie úverov).

Kategória:Bankovníctvo
Majstrovstvá Európy vo futbale 1980

**Majstrovstvá Európy vo futbale 1980** boli 9. Majstrovstvá Európy vo futbale. Konali sa v Taliansku od 11. júna do 22. júna 1980. Z kvalifikácie postupovali sedem tímov a domáca reprezentácia. Turnaj vyhrala reprezentácia Západného Nemecka, keď vyhrala vo finále 2-1 nad reprezentáciou Belgicka. Najlepším strelcom sa stal Nemec Klaus Allofs s 3 gólmi.

## Štadióny




## Kvalifikácia

thumb|Účastníci turnaja.
Do kvalifikácie Majstrovstiev Európy roku 1980 vstúpilo celkom 31 tímov, ktoré bojovali celkovo o 8 postupových miest na záverečný finálový turnaj. Taliansko ako hostiteľ majstrovstiev sa kvalifikoval automaticky, a tak sa bojovalo o sedem miest.

Kvalifikované tímy:
* 
* 
*  Česko-Slovensko
* 
* 
* 
* 25px Španielsko
* 

## Výsledky

### Prvé kolo

#### Skupina 1

----

----

----

----

----

#### Skupina 2

----

----

----

----

----

### Zápas o tretie miesto

### Finále

## Strelci
**3 góly**
*  Klaus Allofs

**2 góly**
*  Horst Hrubesch
*  Zdenek Nehoda
*  Kees Kist

**1 gól**
*  Jan Ceulemans   
*  Julien Cools
*  Eric Gerets
*  René Vandereycken
*  Ladislav Jurkemik 
*  Antonín Panenka
*  Ladislav Vízek
*  Trevor Brooking  
*  Ray Wilkins
*  Tony Woodcock
*  Karl-Heinz Rummenigge 
*  Nikos Anastopoulos
*  Francesco Graziani 
*  Marco Tardelli
*  Johnny Rep 
*  Willy van de Kerkhof
* 25px Dani
* 25px Quini


1980
Futbal
Charge karta

**Charge karta** je druh platobnej karty. Na rozdiel od kreditnej karty, prostriedky vyčerpané z charge karty sú splatné vždy v celku a do konkrétneho dňa v mesiaci. Charge kartu teda nie je možné splácať postupne. Všetky peniaze vyčerpané z Charge karty v jednom mesiaci sú splatné do určitého dňa nasledujúceho mesiaca. Na slovenskom trhu sa možno stretnúť s charge kartami American Express alebo Diners Club.

Kategória:Platobné karty
Bežný účet (banka)

**Bežný účet** je depozitný bankový produkt bez výpovednej lehoty. 

Významom bežných účtov je okamžitý prístup k vlastným prostriedkom na bežnom účte. Tento prístup môže byť buď hotovostný alebo bezhotovostný. Bežné účty sú zriaďované pre fyzické osoby, podnikateľov alebo právnické osoby. Bankami sú bežné účty predávané samostatne alebo ako súčasť balíka služieb. Základnou položkou balíka služieb je bežný účet.

## Zdroj
* https://www.totalmoney.sk/slovnik/B/bezny-ucet/

Kategória:Bankovníctvo
Majstrovstvá Európy vo futbale 1984

**Majstrovstvá Európy vo futbale 1984** boli 10. Majstrovstvá Európy vo futbale. Konali sa v Francúzsku od 12. júna do 27. júna 1984. Z kvalifikácie postupovali sedem tímov a domáca reprezentácia. Turnaj vyhrala reprezentácia Francúzska, keď vyhrala vo finále 2-0 nad reprezentáciou Španielska. Najlepším strelcom sa stal Francúz Michel Platini s 9 gólmi.

## Štadióny

## Kvalifikácia

thumb|right|Účastníci turnaja.
Do kvalifikácie Majstrovstiev Európy roku 1980 vstúpilo celkom 32 tímov, ktoré bojovali celkovo o 8 postupových miest na záverečný finálový turnaj. Francúzsko ako hostiteľ majstrovstiev sa kvalifikoval automaticky, a tak sa bojovalo o sedem miest.

Kvalifikované tímy:
* 
* 
* 
*   Juhoslávia 
* 
* 25px  Rumunsko 
* 
* 

## Výsledky
### Prvé kolo
#### Skupina A

----

----

----

----

----

#### Skupina B

----

----

----

----

----

## Pavúk turnaja

## Semifinále

----

## Finále

## Strelci

**9 gólov**
*  Michel Platini

**3 góly**
*  Frank Arnesen

**2 góly**
*  Preben Elkjær
*  Jean-François Domergue
*  Rui Jordão
*  Antonio Maceda
*  Rudi Völler

**1 gól**
*  Jan Ceulemans 
*  Georges Grün
*  Erwin Vandenbergh
*  Franky Vercauteren
*  Klaus Berggreen 
*  Kenneth Brylle
*  John Lauridsen
*  Søren Lerby
*  Bruno Bellone  
*  Luis Fernandez
*  Alain Giresse
*  Tamagnini Nené 
*  António Sousa
* 25px Laszlo Bölöni 
* 25px Marcel Coras
*  Francisco José Carrasco 
*  Santillana
*  Miloš Šestić 
*  Dragan Stojković


1984
Futbal
Kategória:1984 vo Francúzsku
Irokézi (v užšom zmysle)

**Irokézi** (iné názvy: **Irokézovia, vlastní Irokézi/Irokézovia**; ) je bežné označenie tých 5 (neskôr 6) pôvodných kmeňov obyvateľov Severnej Ameriky, ktoré kedysi tvorili zväz známy ako **Irokézska liga** alebo **Päť národov/Pätoro národov** (neskôr **Šesť národov/Šestoro národov**).

V súčasnosti ich žije okolo 20 000 a to hlavne v New Yorku a Quebecu. Irokézi majú vlastné irokézske jazyky, ale hovoria zväčša anglicky. Vyznávajú náboženstvo domorodého proroka Handsome Lake-a alebo kresťanské náboženstvá.

## Dejiny
Pri príchode prvých Európanov do Severnej Ameriky obývali Irokézovia oblasť na severovýchode dnešných Spojených štátov amerických. Bývali v pravouhlých dlhých domoch s valcovými strechami. Živili sa lovom a pestovaním „troch sestier“ – kukurice, tekvice a fazule.

Koncom 16. storočia vznikla takzvaná Irokézska liga, známa aj ako Pätoro národov. Liga pozostávala z 5 pôvodných kmeňov (Mohawkovia, Onejdovia, Onondagovia, Kajugovia a Senekovia). V roku 1710 prijali do Ligy Tuskarorov a od roku 1722 je Liga známa ako Šestoro národov.

Dôležitými osobnosťami, ktoré urobili veľa pre zjednocovanie kmeňov, boli Hiawatha a Deganawida. V politickom živote zohrali významnú úlohu ženy. Veľkými nepriateľmi Irokézov boli kmene Hurónov a Algonquinov.

## Súčasnosť
Dnes pracuje veľa Irokézov v New Yorku, kde majú väčšiu možnosť získať zamestnanie ako v rezerváciach. Na výstavbe newyorských mrakodrapov mali významnu úlohu mohavskí stavební robotníci, ktorí netrpia závratom.

## Kmene

## Iné projekty

## Zdroj

*slovenské názvy kmeňov podľa 
*Dorling Kindersley Limited, J. Brožíková a spol.: Človek, 2005 ISBN 80-551-1062-X 

Kategória:Domorodí obyvatelia Severnej Ameriky
Kategória:Dejiny USA
Kategória:Dejiny Kanady
Windows CE

**Windows CE** (oficiálne **Windows Embedded CE** od verzie 6.0 a skrátene tiež **WinCE**) je operačný systém firmy Microsoft pre malé počítače (Handheld PC, PDA). Windows CE je operačný systém reálneho času s hybridným jadrom, ktoré sa líši od jadra používaného klasickými Microsoft Windows pre osobné počítače, aj keď používa malú podmonožinu Win32 API. Podporuje procesory Intel x86 kompatibilné, MIPS, ARM, a Hitachi SuperH.

## Funkcie
Windows CE je optimalizovaný pre zariadenia, ktoré majú málo miesta pre uloženie operačného systému. Pre beh jadra systému stačí veľmi málo miesta, iba niekoľko jednotiek megabajtov. Prístroje sú často bez pamäťových jednotiek na ukladanie dát a preto Windows CE môže byť nakonfigurovaný ako „uzavretý“ systém, ktorý už neumožňuje rozšírenie (uložené v pamäti ROM). Windows CE je operačný systém reálneho času (RTOS). Podporuje 256 úrovní priority a používa prednostne dedičné priority pre prácu s procesmi. Neskoršie použitie vlákien prispelo k zvýšeniu výkonu.

Prvá verzia, ktorá bola známa v priebehu vývoja pod kódovým menom **Pegasus** pomohla k vytvoreniu palmtopu, predovšetkým vďaka malým nárokom na pamäť. Od tej doby sa Windows CE vyvinul v operačný systém reálneho času. Veľa operačných systémov je založených na jadre systému Windows CE, ako napríklad Microsoft AutoPC, Pocket PC 2000, Pocket PC 2002, Windows Mobile 2003, Windows Mobile 2003 SE, 5.0 Windows Mobile, Windows Mobile 6.x, Smartphone 2002 a Smartphone 2003.

Charakteristickou črtou systému Windows CE v porovnaní s inými operačnými systémami spoločnosti Microsoft je, že veľké časti systému sú ponúkané niektorým spoločnostiam v podobe zdrojového kódu, aby mohli systém prispôsobiť hardvéru. Platforma Builder (integrované prostredie pre Windows CE) ponúka niekoľko komponentov v podobe zdrojového kódu aj pre širokú verejnosť, avšak iné sú stále distribuované iba v binárnej podobe.

## Zdroj
* 


Kategória:Microsoft Windows
Kategória:Operačné systémy firmy Microsoft
Kategória:Operačné systémy pre mobilné zariadenia
Základná škola (Košice, Požiarnická 3)

**Základná škola Požiarnická** je základná škola v Košiciach na ulici Požiarnická. Škola má dlhoročnú tradíciu športovej školy. Zameriava sa na rozvíjanie jazykovej spôsobilosti žiakov, osvojenie základov matematiky a jej aplikácie v praxi, osvojenie práce s informačnými technológiami, pohybovú a športovú prípravu, ale aj na ochranu životného prostredia.

## História
Základná škola na Požiarnickej ul. 3 v Košiciach nadväzuje na históriu *ZŠ na Kalininovej ulici 2*. Do novostavby na Požiarnickej ulici bola presťahovaná v školskom roku 1976/1977. Slávnostné otvorenie novej školy bolo 1. septembra 1977. 1. - 4. ročník navštevovalo 420 žiakov, 5. - 9. ročník 290 žiakov, spolu teda 710 žiakov. Zaradila sa medzi prvé školy so štatútom športových tried v roku 1982. Nachádza sa v mestskej časti Košice - Juh, okrese Košice IV, pri mestskej požiarnickej stanici. Prvým riaditeľom školy bol Mgr. Ján Mitrík (1977–1988).

## Vedenie školy
* riaditeľka: PaedDr. Antónia Mündelová
* zástupca riaditeľa pre 1. stupeň: Mgr. Katarína Mokrá
* zástupca riaditeľa pre 2. stupeň: Mgr. Eva Koľveková

### Vedenie školy v minulosti
* Mgr. Ján Mitrík 1977 – 1988
* PaedDr. Juraj Sidoran 1988 – 1991
* Mgr. Štefánia Macková 1991 – 1995
* Mgr. Vladimír Bateľ 1995 - 2009
* Mgr. Tibor Kollár 2009 - 2014

### Úspechy
V rokoch 1986 – 2002 sa žiaci športových tried osemnásťkrát umiestnili na prvom mieste v medzinárodných halových súťažiach pod vedením trénerov Ujhely, Vankovič, Lipnický, Berta a Saxa.

### Projekty
Škola je zapojená do projektu *Infovek*, *Otvorená škola*, *Škola podporujúca zdravie*, *Environmentálny projekt – Naše jazierko*, *Modernizácia školstva* a *Ďalšie vzdelávanie učiteľov Informatiky*.

## Známi absolventi
Medzi významných absolventov školy patria:
*Futbalisti:
Kamil Čontofalský, Juraj Beňo, Vladimír Cifranič, Milan Čvirk, Martin Daňko, Martin Hloušek, Vladimír Janočko, Marián Juhás, Marián Kelemen, Martin Lipčák, Jozef Majoroš, Marcel Majoroš, Tomáš Medveď, Ľubomír Rusinko, Radoslav Školník, Ondrej Tóth, Rudolf Urban, Radoslav Zabavník, Marek Sapara.

*Televízni moderátori:
Adriana Kmotríková – Kurucová, Andrea Belányiová, Aneta Parišková, Anna Mihalčinová, Dárius Haraksín.

## Referencie

## Externé odkazy
*Oficiálna webová stránka školy

Kategória:Základné školy na Slovensku
Požiarnická
Kategória:Organizácie v zriaďovateľskej pôsobnosti Košického samosprávneho kraja
Aplikačná vrstva

**Aplikačná vrstva** (*application layer*) je siedma a posledná vrstva referenčného OSI modelu. Jej funkciou je sprostredkovávať a poskytovať služby aplikáciám. Aplikačný program komunikuje s príslušným protokolom, aby mohol prijať dáta alebo ich odoslať upravujúc ich do požadovanej podoby. Aplikačná vrstva definuje množstvo protokolov, pomocou ktorých sa dorozumievajú aplikácie.

## Príklady protokolov
* AIM (AOL Instant Messenger Protocol)
* AFP (Appletalk Filing Protocol)
* APPC (Advanced Program to Program Communications)
* DNS (Domain Name System)
* FTAM (File Transfer Access Method)
* FTP (File Transfer Protocol)
* HTTP (Hyper Text Transfer Protocol)
* HTTPS (Hyper Text Transfer Protocol Secure)
* IRC (Internet Relay Chat)
* ITMS (iTunes Music Store Protocol)
* IMAP (Internet Message Access Protocol)
* LDAP (Lightweight Directory Access Protocol)
* NTP (Network Time Protocol)
* POP3 (Post Office Protocol)
* rsync
* SIP (Session Initiation Protocol)
* SMTP (Simple Mail Transfer Protocol)
* SNMP (Simple network management protocol)
* SSH (Secure Shell)
* Telnet
* X.400
* X.500
* XMPP (Extensible Messaging and Presence Protocol)

Kategória:OSI Protokoly
Ogg

**Ogg** je otvorený multimediálny kontajnerový formát. 

Dátový formát Ogg, bol vytvorený ako slobodný formát pre digitálne multimédia, ktorý nie je obmedzený softvérovými patentmi a umožní
efektívne ukladať alebo streamovať multimediálne obsahy. Práve streaming médií je silná stránka formátu Ogg. Všetko čo obsahuje Ogg kontajner je možné streamovať bez ďalších úprav, na rozdiel od ostatných formátov ktoré sa nedajú streamovať (napr. MP4) alebo ktoré sa dajú streamovať len po úprave (napr. matroska).

Formát Ogg je definovaný v RFC 3533 a jeho MIME typ application/ogg v RFC 3534, a spadá pod BSD licenciu. 

Vývoj je spravovaný nadáciou Xiph.org, ktorá zodpovedá aj za vývoj jednotlivých kodekov, pomocou ktorých je komprimovaný multimediálny obsah kontajnera.
´

## Kodeky Ogg
Keďže Ogg je len multimediálny kontajner ktorý umožňuje zabaliť do jedného súboru rozličné typy dát, na komprimáciu 
multimediálnych dát sú potrebné kodeky. Ogg umožňuje zabaliť rozličné formáty napr. MPEG-4, MP3 atď., 
ale väčšinou sa používa s nasledovnými slobodnými kodekmi spravovanými nadáciou Xiph.org:

* **Audio**
** **[[Stratová kompresia|Stratová kompresia dát]]**
*** Speex: pre nahrávky hlasu na nízkych bitových rýchlostiach (~8–32 kbit/s kanál)
*** Vorbis: pre všeob. audio dáta na stredných až vysokých variabilných bitových rýchlostiach  (~16 – 500 kbit/s kanál)
*** Opus: určený pre hlas, hudbu a všeob. audio na variabilných bitových rýchlostiach (~6 – 510 kbit/s kanál)
** **[[Bezstratová kompresia]]**
*** FLAC: určený na archiváciu, editáciu a internetovú distribúciu nahrávok, umožňuje streamovanie médií
** **Bez kompresie**
*** OggPCM: nekomprimované PCM audio, podobne ako WAV 

* **Video**
** **Stratová kompresia**
*** Theora: je založená na kodeku VP3 od On2 Technologies.
*** Tarkin: experimentálny video kodek 
*** Dirac: slobodný video formát vyvinutý BBC Research & Development, založený je na waveletovej kompresii
** **Bezstratová kompresia**
*** Dirac: časť špecifikácií dirac-u pokrýva aj bezstratovú kompresiu 
** **Bez kompresie**
*** OggUVS: kodek vo vývoji 

* **Text**
** Ogg Writ: textový kodek určený pre titulky
** OggKate: pre karaoke
** Continuous Media Markup Language(CMML):  časovaný text. kodek, štruktúrou sa podobá na HTML 
** Annodex: Otvorené štandardy pre značkovanie a indexovanie sieťovaných médií 

## Externé odkazy (v angličtine)
* Nadácia Xiph.Org — Oficiálne webové stránky
* RFC 3533 — Definícia formátu Ogg
* RFC 5334 — Typy médií v Ogg
* kodeky pre Windows Media Player: Vorbis, Speex, Theora, FLAC
* Online nástroj na konverziu súborov Ogg 
* MiroVideoConverter

Kategória:Multimediálne kontajnery
Kategória:Slobodný softvér
Kategória:Súborové formáty
Českomoravská liga

**Českomoravská liga** bola hokejová ligová súťaž hraná na území Protektorátu Čechy a Morava v rokoch 1939 – 1944.

## Sezóna 1939/40
Základom ligy boli župné majstrovstevá. Víťazi 10 žúp a dvoch oblastí stredočeskej župy boli rozdelení do štyroch skupín po troch mužstvách, víťazi týchto skupín zohrali záverečnú súťaž o titul systémom každý s každým po jednom vzájomnom zápase.Zo športového hľadiska sa žiadne veľké prekvapenie nekonalo: mužstvo LTC Praha potvrdilo svoju predvojnovú prevahu a s prehľadom zvíťazilo. 

## Sezóna 1940/41
Základom ligy boli opäť župné majstrovstvá. Víťazi 13 žúp a troch oblastí stredočeskej župy hrali Zväzový pohár, 6 najlepších z tejto súťaže hralo záverečnú súťaž o titul systémom každý s každým po jednom vzájomnom zápase.

Prekvapením bolo víťazstvo I. ČLTK Praha nad doteraz neporaziteľným LTC Praha 2:1, čím získal I. ČLTK Praha jediný majstrovský titul v histórii.

## Sezóna 1941/42
6 účastníkov spolu hralo systémom každý s každým po jednom vzájomnom zápase.

Namiesto zostupujúceho SK Velké Popovice hral víťaz zväzového pohára AC Stadion České Budějovice – bol tak zavedený priamy zostup z ligy a kvalifikácia o postup do ligy. 

## Sezóna 1942/43
6 účastníkov spolu hralo systémom každý s každým po jednom vzájomnom zápase.

Namiesto zostupujúceho SK Horácká Slavia Třebíč hral víťaz zväzového pohára SK Podolí.

Tímy LTC Praha a I. ČLTK Praha v súťaži neprehrali.

## Sezóna 1943/44
Posledný odohratý ročník súťaže.

6 účastníkov spolu hralo systémom každý s každým po jednom vzájomnom zápase.

Namiesto zostupujúceho SKZL Vítkovice hral víťaz zväzového pohára SK Libeň. 

## Sezóna 1944/45
Pre túto sezónu prebehla pomerne zložitá kvalifikácia, pretože sa plánovalo rozšírenie ligy na 8 účastníkov. Účasť malo zaistenú prvých 5 mužstiev z minulej sezóny, o zvyšné 3 miesta sa bojovalo v kvalifikácii. Súťaž však nebola zohratá v dôsledku vojnových udalostí.

## Zdroj

Kategória:Hokejové ligy
Tom Clancy

**Thomas Leo Clancy Jr.** (* 12. apríl 1947, Baltimore, Maryland, Spojené štáty – † 1. október 2013, Baltimore) ) bol americký spisovateľ, ktorý sa preslávil najmä technicky detailnými príbehmi z prostredia špionáže a armády zasadenými do obdobia počas a po studenej vojne, rovnako ako sériou hier. Taktiež bol spoluvlastníkom Baltimore Orioles, tímu v prestížnej americkej súťaži Major League Baseball. Oficiálne zastával pozíciu podpredsedu.

## Život
Narodil sa v Baltimore v štáte Maryland. Navštevoval Loyola Blakefield v Towsone, kde maturoval v roku 1965. Promoval v roku 1969 na Loyola College v Baltimore v odbore anglická literatúra. Túžil slúžiť v armáde, no neprešiel požadovaným testom zraku ROTC. Než začal písať viedol nezávislú poisťovaciu agentúru. 

V roku 1993 sa pripojil k skupine investorov a kúpili Baltimore Orioles od Eliho Jacobsa. V roku 1998 dosiahol dohodu o kúpe Minnesota Vikings, avšak musel sa jej vzdať kvôli výdavkom spojeným s rozvodom.

Dňa 26. júna 1999 sa oženil s novinárkou Alexandou Marie Llewellyn, sesternicou Colina Powella, ktorý ich zoznámil.

V 2008 kúpil francúzsky tvorca hier, spoločnosť Ubisoft, práva používať Clancyho meno v súvislosti s hrami a podobnými produktami, ako filmy alebo knihy.

## Bibliografia
Romány Hon na ponorku (The Hunt for Red October), Vysoká hra patriotov (Patriot Games), Jasné nebezpečenstvo (Clear and Present Danger) a Najhoršie obavy (The Sum of All Fears) boli sfilmované. Clancyho najznámejšiu postavu, Jacka Ryana, si zahrali herci Alec Baldwin, Ben Affleck a Harrison Ford, ďalšiu z jeho postáv, Johna Clarka, napr. Willem Dafoe alebo Liev Schreiber. Prvý román zo série Operačné centrum (Op-Center) bol vydaný v 1995 ako miniséria televízie NBS s rovnomenným názvom s Harrym Hamlinom v hlavnej úlohe. Aj keď miniséria nepokračovala, Clancy napísal niekoľko pokračovaní úspešného románu, aj keď s pôvodným románom mali spoločný iba názov a hlavné postavy.

V románe *[[Tigrie zuby]]* (*[[The Feath of the Tiger]]*) Clancy ako hlavné postavy predstavil syna Jacka Ryana, Jacka Ryana (Jr.), a jeho dvoch synovcov.

Clancy napísal niekoľko kníh literatúry faktu o rôznych častiach ozbrojených síl Spojených štátov (zoznam literatúry faktu nižšie v článku). Niekoľko ďalších iných autorov vyšlo pod Clancyho menom, ďalej rozvíjajúc príbehy Clancyho diel:

* *Tom Clancy's Op-Center*
* *Tom Clancy's Power Plays*
* *Tom Clancy's Net Force*
* *Tom Clancy's Net Force Explorers*
* *Tom Clancy's Splinter Cell*
* *Tom Clancy's EndWar*
* *Tom Clancy's Ghost Recon*
* *Tom Clancy's HAWX*

## Referencie

## Iné projekty

## Externé odkazy
* Neoficiálna česká stránka Toma Clancyho 
* Tom Clancy na www.clancyfaq.com
* 


Kategória:Spisovatelia románov USA
Kategória:Osobnosti z Baltimoru
DDR2 SDRAM

right|thumb|PC2-6400 DDR2 SO-DIMM (pre notebooky)

**DDR2 SDRAM** sú priamymi nástupcami DDR SDRAM. Pracovné frekvencie sú v rozmedzí 400 - 1200 MHz. Výhodou oproti DDR je možnosť lepšieho prístupu k nastaveniam frekvencie ako aj časovania prostredníctvom BIOSu. DDR2 pamäte dokážu pracovať v zapojení SINGLE ale aj DUAL Chanel. Toto pripojenie je viac odporúčané kvôli rýchlosti. Väčšina DDR2 pamätí sa vyrába už s pasívnymi medenými chladičmi po celom povrchu modulu.

## Parametre pamätí
### Štandard JEDEC
Je to nastavenie, pri ktorom by nemalo dôjsť k zničeniu pamätí alebo iných pamätí a ktorým sa štandardizuje továrenské nastavenie pamätí.

Štandardná frekvencia pamätí je do 1066 MHz.

### Neštandardné pamäte

Frekvencia 1200 MHz je zatiaľ maximálna normálna rýchlosť predávaných pamätí (pretaktovaním je možné ísť vyššie). Potom už hlavne nastupujú DDR3 pamäti s frekvenciou presahujúcou 2 GHz.

## Zdroj

Kategória:Počítačová pamäť
Andrea Pisano

thumb|Andrea Pisano
**Andrea Pisano** (* cca 1290, Pontedera pri Pise – cca 1348, Orvieto), známy aj ako **Andrea da Pontedera**, bola taliansky sochár, zlatník a architekt.

## Život
Pisano sa najskôr vyučil za zlatníka. Jeho učiteľom bol Mino di Giovanni, okolo roku 1300, a pracoval s ním na skulptúre pre kostol *Santa Maria della Spina* v Pise, i inde.

Jeho štýl najviac ovplyvnil Giotto di Bondone.

Je tvorcom bronzových dverí Baptistéria San Giovanni vo Florencii s výjavmi zo života Jána Krstiteľa. S prácou začal v roku 1330 a dokončil ju v roku 1336.

Dvere pozostávajú z radu malých kvadratický tabúľ. Spodné obsahujú jednotlivé postavy cností a zvyšné scény zo života Jána Krstiteľa.

V roku 1340 sa stal staviteľom Dómu vo Florencii, kde vytvoril viacero Giottom di Bondone navrhnutým mramorových skulptúr.

V roku 1347 sa stal staviteľom katedrály v  Orvieto.
Pracoval na fasáde, ktorú začal Lorenzo Maitani, a vytvoril mramorovú sochu Panny Márie.

Táto fasáda a bronzové dvere baptistéria vo Florencii sú najznámejšie Pisanove diela.

Pisanovym hlavným žiakom bol Andrea di Cione, viac známy Orcagna. Ďalším jeho známym žiakom bol Giovanni di Balduccio.

Andrea Pisano mal dvoch synov, Nina a Tommasa. Obaja, hlavne starší Nino, pokračovali v jeho práci staviteľa dómu v Orvieto.

## Iné projekty

## Zdroj

Kategória:Talianski sochári
Kategória:Talianski architekti
Kategória:Narodenia v 13. storočí
Kategória:Úmrtia v 14. storočí
Svetový pohár v behu na lyžiach 2009/2010

**Svetový pohár v behu na lyžiach 2009/2010** - je 29. ročník Svetového pohára v behu na lyžiach. Začiatok tohto ročníka bol 21. novembra 2009 v nórskom Beitostølene a jeho koniec je naplánovaný na 21. marec 2010 vo švédskom Falune. Minulosezónne triumfy budú obhajovať 23-ročný Švajčiar Dario Cologna a o tri roky staršia Poľka Justyna Kowalczyková. V programe SP 2009/2010 je celkovo 34 pretekov, teda iba o jedny menej ako v predchádzajúcom ročníku. TdS bude mať však až osem pretekov, teda o jeden viac ako v uplynulej sezóne.

Vrcholom sezóny budú zimné olympijské hry v kanadskom meste Vancouver

## Svetový pohár v behu na lyžiach 2009/2010 (muži)

## Svetový pohár v behu na lyžiach 2009/2010 (ženy)

Kategória:Svetový pohár v behu na lyžiach
Kategória:Šport v 2009
Kategória:Šport v 2010
Juhozápadné turkické jazyky

**Juhozápadné turkické jazyky** (iné názvy: **oghuzské jazyky, oguzské jazyky, južné turkické/juhoturkické jazyky, turkménske jazyky**, (chaladžština a) **západotürkütské jazyky**) sú najväčšia skupina turkických jazykov. Hovorí nimi viac než 110 miliónov ľudí od Balkánskeho polostrova až po Čínu. Oghuz znamená v staroturkičtine 30 v zmysle 30 kmeňov.

## Zoznam a delenie
Pozri v článku turkické jazyky.

## Spoločné znaky
* strata začiatočného *h (zachované iba v chaladžštine)
* strata inštrumentálu (zachované iba v jakutčine a chaladžštine)

## Unikátne znaky
* vyjadrovanie plozívnej spoluhlásky pred prednými samohláskami (*gör- < kör-* „vidieť“)
* vynechávanie q/ɣ po ɨ/u (*quru < quruq* „suchý“, *sarɨ < sarɨɣ* „žltý“)
* zmena v príslovkovom*-gan-* na *-an-*

## Zdroje
* Oghuzské jazyky
* 
* 

Kategória:Turkické jazyky
Kategória:Oghuzské jazyky